प. सिंहभूम की महिलाओं ने बिरसा समाधि स्थल पर दिया धरना
रांची | पश्चिमसिंहभूम जिले के ग्राम आरीपीड़ी, थाना टेबो की महिलाओं ने सीआरपीएफ जवान की ज्यादती प्रताड़ना के विरोध में शुक्रवार को रांची में कोकर स्थित बिरसा मुंडा समाधि स्थल पर धरना दिया। महिलाओं ने बताया कि स्थानीय लोगों ने सीआरपीएफ कैंप जाकर वरीय पदाधिकारी से उस जवान की शिकायत की। वरीय पदाधिकारी ने जवानों को लाइन में खड़ाकर पहचान के लिए परेड कराई। जहां भुक्तभोगी महिला ने आरोपित जवान को पहचान लिया, किंतु अब तक उसके विरुद्ध कोई कार्रवाई नहीं गई। अंतत: ये महिलाएं धरना देने को विवश हुई हैं। भुक्तभोगी महिला मंगरी देवी ने कहा कि विगत 9 फरवरी को शाम के साढ़े सात बजे उक्त जवान घर में घुस आया था। दूसरी भुक्तभोगी महिला जालेने बडिंग ने बताया कि उसके घर तीन बार आया था।
awa_Deva hin_Deva